V Nitre sa uskutoční Lucijský sprievod, príďte aj vy a podporte pokus o rekord v najväčšom počte "Lucií"
Trinásteho decembra bol dňom, kedy oslavovala meniny Lucia. O to silnejšia bude mágia, že tento deň vychádza na piatok.
Na deň svätej Lucie sa od dávna konali rôzne čary a magické rituály. Tento deň sa spája s mnohými tradíciami. Jednou z nich je aj to, že sa mladé dievčatá obliekajú do bielych plachiet, namaľujú si tváre nabielo a s husími perami chodia od domu k domu a vymetajú zlé sily.
Sviatok svätej Lucie a tradície s ním spojené priblíži návštevníkom Vianočného mestečka na Svätoplukovom námestí folklórny súbor Tradícia Dražovce, ktorý tiež zaspieva tradičné koledy z Dražoviec.
"Na "Luckovskú" alebo na strigônsku nôtu: Príďte s pierkom či s metlou prerásť kvótu!" láka návštevníkov mesto. Tento rok sa návštevníci spoja, aby vytvorili pokus o zápis do knihy rekordov "Najviac masiek na Luciu" (či lucijských či strigônskych).
Stretnutie je na začiatku pešej zóny od 17.00 hod. a spoločne sa prejde trasa ku Svätoplukovmu námestiu. Dôležité je, aby ste sa zamaskovali, pričom postačí aj jednoduchá verzia masky "Lucie" (biela plachta, zamúčená tvár) alebo bosorky/strigôňa (čierny odev, začiernená tvár). Pokojne si môžete pribaliť aj metlu, rapkáč, ozembuch, prípadne riad na rachotenie.
K téme
Témy
Najčítanejšie za týždeň
Neprehliadnite
Máte tip na článok? Napíšte nám TU